देखो, मैं समझ नहीं रही हम क्यों बस...
पूर्व ओकलैंड पुलिस?
तो तुम्हें बेहतर मालूम होना चाहिए।
हमें माफ़ कर दो। हमें चिंता हो रही थी।
चिंता करना तुम्हारा काम नहीं है।
अब मैं तुम दोनों पर पुलिस छानबीन में दख़लअंदाज़ी करने का आरोप क्यों नहीं लगाऊँ?
होल्ट रॉलिन्स उस घर के अंदर था। रोज़ गिल भी।
सही कहा। लगता है वे वहाँ कम से कम दो दिन तक थे।
-तुम्हारी नाक के नीचे। -उन्होंने तुम लोगों को चकमा कैसे दिया?
बाहर निकलो।
ठीक है, तो अब क्या? तुम इल्ज़ाम लगाओगे?
कप्तान।
मैं जितनी जल्दी हो सका यहाँ आया।
क्या तुम इनके साथ यह केस संभाल रहे हो?
क्योंकि ये तुम्हारे पुलिस के काम की धज्जियाँ उड़ा रहे हैं।
तुम जानते हो हम उस घर के बारे में जानते ही इसकी वजह से हैं?
लेकिन ये दोबारा दख़लअंदाज़ी नहीं करेंगे।
अगर की तो तुम बाहर कर दिए जाओगे।
मुझे बस एक वजह चाहिए। बस उतना ही चाहिए, एम्स।
बस एक वजह।
मेरे साथ दोबारा कभी ऐसा मत करना।
माफ़ करना। मैं जोश में बह गई थी।
लेकिन कम से कम हमें बताने दो हमें क्या मिला।
-ठीक है। -यह समझ में आता है।
अच्छा, क्या समझ आता है? मुझे सुराग मिलना और तुम्हारा अँधेरे में टटोलना?
नहीं। तुम्हारा कमीनों से दोस्ती रखना।
होल्ट और रोज़ के बीच कुछ हुआ था।
कोई लड़ाई हुई थी।
उसके पास अरिपिपराज़ोल के लिए पर्चा था।
हाँ, वही दवा जो वहाँ छोड़ दी गयी थी।
इससे पहले कि कोई और रोज़ को ढूँढे, हमें उसे ढूँढना होगा।
सच की खोज
कैलिफ़ोर्निया ने 1967 में लैंटरमैन-पेट्रिस-शॉर्ट अधिनियम जारी किया था,
जिसका नाम उसे प्रायोजित करने वाले दो डेमोक्रेट और एक रिपब्लिकन पर रखा गया था।
एलपीएस ऐसा क़ानून था जिसने हमारी मानसिक स्वास्थ्य सुविधाओं को तोड़कर रख दिया।
अस्पताल बंद हो गए।
ज़िंदा रहने लायक़ संसाधनों के बिना पूर्व-रोगी सड़कों पर आ गए।
रीगन ने 1981 में
राष्ट्रपति कार्टर के मानसिक स्वास्थ्य प्रणाली अधिनियम को निरस्त कर दिया।
सालों बाद, सैन फ़्रांसिस्को के एक वकालत समूह द्वारा किए गए
एक अध्ययन ने बताया कि स्थायी बेघरता का अनुभव कर रहे 55 प्रतिशत लोग...
रोज़ गिल
...भावनात्मक और मानसिक समस्याओं से जूझते हैं।
तब से, इस राज्य ने बेघर समस्या को
दूर करने की हर संभव कोशिश की है।
चाहे वह अर्थशास्त्र की वजह से हो, घरेलू हिंसा की वजह से,
भागे हुए किशोर या अस्वीकृत बच्चों की वजह से,
बेघरों की संख्या में लगातार बढ़ोतरी हुई है।
होल्ट रॉलिन्स, रोज़ गिल और माइका कीथ ने अपने शुरुआती साल
सड़कों पर रहते हुए गुज़ारे थे।
उनके लिए, घर सिर्फ़ कोई भौतिक जगह नहीं थी।
वे एक-दूसरे का घर थे।
हम जानते हैं कि जॉशुआ का क़त्ल होने से पहले कई महीनों तक
रोज़ उसके संपर्क में थी।
क्या रोज़ गिल जॉशुआ कीथ के क़त्ल और होल्ट के बीच की
खोयी कड़ी हो सकती है?
नोआ - क्या हम अब भी द नॉक में मिल रहे हैं?
अरे, नहीं।
द नॉक
हाँ।
हैलो, यार। तुम कैसी हो?
बेहतर हूँ, जब से तुम जाँच-पड़ताल कर रहे हो।
मार्कस, यह अफ़सर फ़र्नैंडो केसाडो है। फ़र्नैंडो, यह मार्कस किलेब्र्यू है।
-हैलो, तुम कैसे हो? -नैंडो कहो, तुमसे मिलकर अच्छा लगा।
ख़ुशी हुई।
तुम्हें दोबारा देखकर अच्छा लगा।
ठीक है, तो सुनो।
मैंने थोड़ी पूछताछ की है।
मैंने अपनी बेटी और उसके दोस्तों से बात की जो ड्रेया के साथ स्कूल में पढ़ते थे।
सबका मानना है कि वह घर से भाग गई।
वे ऐसा मेरी वजह से सोचते हैं। क्योंकि जिस तरह मैं रह रही थी।
अरे, अरे। यह ज़रूरी नहीं है, ठीक है?
हम सब यहाँ मदद करने के लिए हैं।
हाँ। नैंडो कुछ चीज़ें पता लगाने में सफल रहा है।
ठीक है। तुम्हें क्या मिला?
उसी समय के आसपास दो और लड़कियाँ लापता हुई थीं।
-मैकक्लायमॉन्ड्स से दसवीं की एक छात्रा। -और कैसलमॉन्ट से नवीं की एक छात्रा।
तीनों फ़ॉस्टर केयर सिस्टम में थीं।
यह आकस्मिक नहीं है। यह शिकार है।
तो, यह एक सुराग है, है ना?
शायद दोबारा तलाश शुरू करने लायक़ है?
मुझे ज़रा जाँच-पड़ताल करने दो। मुझे कुछ काम करना है।
सुनो,
यह जानकारी मेरे काम की है। मैं जल्द ही संपर्क करूँगा।
शुक्रिया।
चलो।
इस तरफ़।
यह लो।
-शुक्रिया, जान। -कोई बड़ी बात नहीं है।
हाँ, तुम्हें पता है मैं तुम्हारी सेवा नहीं करूँगा, है ना?
हक़ जमा रहे हो?
थोड़ा सा।
सुनो।
इस नौकरी के लिए मेरी सिफ़ारिश करके तुमने अच्छा काम किया है।
मैं आभारी हूँ।
तुम्हारा स्वागत है।
तो यह क्या है? अपराध-बोध?
हाँ।
ठीक है।
मैं हमेशा सीधी बात करना पसंद करती हूँ।
टेक्सस से हो?
टेक्सस से हूँ।
मेरे साथ कभी डिनर वगैरह पर चलो।
पता है,
मैं तुमसे डरता नहीं हूँ।
तुम्हें डरना चाहिए।
-तुम्हें देखकर अच्छा लगा। -तुम्हें भी।
वह क्या था?
मुसीबत। अगर मैंने सब सही किया तो।
रोज़ के टिप लाइन पर संदेश छोड़ने के बाद से
क्या तुम उससे संपर्क कर पाई हो?
नहीं, लेकिन मैं दवा की बोतल से जानकारी निकालने में सफल रही
जिसका पर्चा लॉस एंजेलेस में स्थित एक मनोचिकित्सक ने लिखा था।
तुम्हें लगता है वह एलए वापस चली गई होगी?
नहीं। वह चाहती है हम उसे ढूँढें।
मैं अब भी पता लगाने की कोशिश कर रही हूँ अगर उसने बे एरिया में कहीं
दोबारा दवा खरीदी हो तो।
मेरे ख़्याल से इससे कुछ पता चल सकता है।
हैलो, पॉपी!
कृपया कह दो तुम बिना पर्याप्त सबूत के
माइका कीथ के नाम पर कीचड़ नहीं उछाल रही हो।
क्या वह भी मुझपर मुक़दमा कर रही है?
नहीं, अभी नहीं, लेकिन तुम जानती हो अब भी समय है।
मेरी बात सुनो।
वे हानिकारक इरादे के अपने दावे का समर्थन करने के लिए पॉडकास्ट के
दूसरे सीज़न को सबूत में जोड़ने के लिए बस कोई बहाना ढूँढ रहे हैं।
क्या वह स्वीकार्य भी है?
लगता है तुम्हें ग़लतफ़हमी हो गई है
कि उसके वक़ील अच्छी नीयत से मिलने आ रहे हैं।
अलाना ग़ुस्से में है।
मुझे लगता है कि इंग्रम उसे मेरे मुँह पर अपनी बात कहने का मौका देने के बारे में सही था।
इंग्रम तुम्हारा वक़ील नहीं है। मैं तुम्हारा वक़ील हूँ।
और तुम्हारा वक़ील होने के नाते,
जो समय-समय पर वास्तविकता में रहता है,
मैं तुम्हें बता रहा हूँ। वे तुम्हें सज़ा देना चाहते हैं।
तो हमें बीच-बचाव रद्द कर देना चाहिए। वरना क्या फायदा है?
बहुत देर हो चुकी है।
तुम्हें आना होगा। मुस्कुराना होगा।
और डसे जाने से बचकर, साँपों को नचाना होगा।
और तब तक, कृपया,
ध्यान रखना कि अपने पॉडकास्ट पर क्या कह रही हो।
क्योंकि तुम जो कुछ भी कहोगी वह अदालत में तुम्हारे ख़िलाफ़
इस्तेमाल किया जा सकता है और किया जाएगा।
समझ रही हो?
मेरी बात समझ रही हो?
प्रिय पति, पिता, दादा और परदादा
यादगार स्मृति में
यह वाक़ई एक अच्छा रिवाज़ है।
सीधा चिह्नक और पत्थर।
तिरछा। ग्रेनाइट जिसमें फ़ोटो लगाने का विकल्प है।
और ऊपरी दाएँ कोने पर सूर्योदय।
-और कोई तारीख़ नहीं? -कोई तारीख़ नहीं।
मैं जानती हूँ यह तर्कसंगत नहीं है, लेकिन एक तारीख़ ऐसी लगती है जैसे...
सीमित हो।
सीमित हो। हाँ।
फिर कोई तारीख़ नहीं लिखेंगे।
और आपकी नक़्क़ाशी के लिए...
कोलमा हेडस्टोन्स जॉशुआ लियोनिड कीथ।
प्रिय पति। जब तक ज़िंदगी है, तुम्हारा।
शुक्रिया।
तुम जानती हो मैं तुमसे प्यार करता हूँ।
जब यह सब ख़त्म हो जाएगा,
हम कहीं चलें, तुम और मैं?
दोबारा एक-दूसरे के क़रीब आएँ?
हाँ।
अलार्म बंद हो गया है।
इंग्रम
मैं तुमसे तहे दिल से प्यार करता हूँ।
क्या किसी ने तुम्हें देखा?
नहीं। मैं घाटी से आया हूँ।
मुझे तुम्हारी याद आई।
तुम कहाँ थे?
मैं रोज़ के साथ था।
उसने मुझे ढूँढ लिया।
उसे क्या हुआ?
-कुछ नहीं। मैंने उसे हाथ भी नहीं लगाया। -अब वह कहाँ है?
चली गई। मुझे पता नहीं।
भगवान, तुम दोनों हमेशा मेरी ज़िंदगी में उथल-पुथल मचाते हो।
मुझे माफ़ करना। मेरा वह मतलब नहीं था।
हमने सब कुछ एक-साथ सहा है, होल्ट।
मैं हर दिन भगवान को धन्यवाद देती हूँ कि तुमने मुझे जनता पार्क में ढूँढ लिया था।
पता नहीं तुम्हारे बिना मैंने क्या किया होता।
मेरा महान रक्षक।
मुझे करना ही था।
छोटी सी बड़बोली गुंडी।
मैं थी।
जब हम बच्चे थे तो हालात हमेशा ख़राब नहीं थे।
हमने एक-दूसरे को ढूँढ लिया।
बस तुम अब तक की सबसे लंबी चाल नहीं चल रही हो तो।
मेरा प्यार झूठा नहीं है... ठीक है?
लेकिन मुझे रोज़ की चिंता होती है।
क्या तुम उसे मेरे लिए ढूँढ सकते हो?
रॉलिन्स, होल्ट
-पॉपी... -मुझे कुछ सूझा है।
-और तुम सुबह तक रुक नहीं सकती थीं? -नहीं, नहीं। सुनो।
हम इंतज़ार करते आ रहे हैं कि माइका हमें जवाब देगी।
पॉप।
हो सकता है उसने हमें पहले ही बता दिया हो।
रोज़ "डिस्कार्ड" में क्यों नहीं है?
अगर वह उसमें हुई, और मैं बस देखने से चूक गई?
हो सकता है यह सच हो, लेकिन मैं तुम्हें बताता हूँ,
हम इसके बारे में कल बात करेंगे।
धत्।
-आपका नाम क्या है? -लूकाथर श्रीवपोर्ट स्कोविल।
आपको हल्की सी चुभन महसूस होगी। यह लीजिए।
आप मुझे बता सकते हैं आज कौन सा दिन है?
गुरुवार है।
एड़ी से पंजा छुआते हुए, एक पैर सीधा दूसरे के सामने।
-भूख में कोई कमी? -नहीं।
-चक्कर आना? भूलना? -नहीं।
ठीक है, श्रीमान स्कोविल, रोशनी की तरफ़ देखिए।
ये शब्द दोहराइए: मेज़। जिराफ़। ट्रक। आइसक्रीम। आग।
मेज़। जिराफ़। आइसक्री...
आइसक्रीम। आइसक्रीम।
आइसक्रीम।
बकवास।
-देख रहा हूँ आप लापरवाही नहीं कर रहे हैं, अंकल। -क्या, तुम्हें लगा था आसानी से जीत जाओगे?
जहाँ तक मुझे लगता है,
मेरी बीमारी के लिए उनकी दी गई दवाइयों के मुक़ाबले
थोड़ी दिमाग़ी कसरत ज़्यादा बेहतर है।
चिंता मत करो, मैं लिली और लड़कियों के लिए गोलियाँ लेता रहूँगा। बस कह रहा हूँ।
संभावना है कि वे बस सिर दर्द की गोलियाँ हों।
आपने कभी सोचा है कि हो सकता है आपको असली दवा मिल रही हो?
कोई असली दवा नहीं है।
अभी नहीं, और बहुत जल्दी नहीं।
पता है, जब नोबल की मृत्यु क़रीब आ रही थी,
उन्होंने मानने से इनकार कर दिया कि हालात कितने ख़राब हो गए थे।
पैसे नहीं थे। धंधा घाटे में चल रहा था।
अगर ऐसी बकवास कभी मेरे साथ हुई...
नहीं होगी।
धत्।
तुम्हारा यहाँ होना अच्छा लगता है, मॉस।
यहाँ रहकर अच्छा लगता है, अंकल।
हैलो, बिग बॉस।
आपकी बेटी, पॉपी, बहुत जंगली है, यार।
वह सुनती नहीं है। मैं अदालत में उसका प्रतिनिधित्व कैसे करूँ
अगर वह मेरी कोई भी बात सुनेगी ही नहीं?
अगर मैं तुम्हें बताऊँ पॉपी को कैसे संभालना है, मुझे अपनी फीस में से हिस्सा दोगे?
कैसी विडंबना है ना?
तो क्या, तुम एक वक़ील हो?
तुम्हें अपनी आवाज़ से वह हैरानी निकाल देनी चाहिए।
मैं एक गुंडा हूँ।
लेकिन हाँ, मैं एक वक़ील भी हूँ।
यह आदमी, इन्होंने मुझे क़ानून की पढ़ाई करने भेजा था।
बोल्ट में। मेरे पास करने के बाद से उसका नाम बदल चुका है, जातिवाद या वैसी कोई बकवास थी, लेकिन...
यह यहाँ बचपन में आया करता था, इसी तरह बोलता रहता था।
क्लब और ग्राहकों से पैसे ऐंठता था।
मैंने इसे यहाँ से भगाने की कोशिश की, लेकिन इसने मुझसे बहस की।
-मैं बहस जीत गया था। -हाँ, तुम जीत गए थे।
देखा कि यह कितना बुद्धिमान था। सुनिश्चित किया कि यह इसका इस्तेमाल करे।
हाँ, मुझे कहना पसंद है कि मैं इनका बेटा हूँ।
सबसे बड़ा बेटा, तीन बेटियों को पालने से ज़्यादा आसान।
-सच है। -इसके बाद मैं खेलूँगा।
तुम्हारी बारी है, बेटा।
"बेटा।" लगता है यह जीत रहा है।
आश्रय
ठीक है, रुको। मैं अभी वापस आती हूँ।
अरे। तुम जा रही हो? तुम अभी तो आई थीं।
हैलो। हाँ, मैं रिपोर्टर के आने तक वापस आ जाऊँगी।
क्या सब ठीक है?
ठीक है, मैं बस... युवा केंद्र में एक टीनेजर मुसीबत में पड़ गया है।
यह रुक नहीं सकता? हमें अभी नीलामी में जाने वाली चीज़ें भी तय करनी हैं।
ठीक है, तुम्हारी पसंद बहुत अच्छी है, तो मुझे तुम पर भरोसा है।
माइका, माइका। क्या हो रहा है?
रोज़ के बारे में है।
ठीक है, इससे मार्कस को निपटना चाहिए।
नहीं। नहीं, यह ऐसा कुछ है जिससे मुझे या होल्ट को निपटना चाहिए।
क्या तुम...
क्या तुम अब भी उसके साथ संपर्क में हो?
तुम उससे नहीं मिल सकतीं।
-या रोज़ से। -मैं रोज़ के मामले में रुक नहीं सकती।
पॉपी पहले से ही उसे ढूँढ रही है।
मैं उस नुक़सान के बारे में सोचना भी नहीं चाहती जो वह कर सकती है।
मैं समझती हूँ।
पता है क्या, मुझे संभालने दो।
-यह बहुत उलझा हुआ है। -इसीलिए तुम्हें मुझे संभालने देना चाहिए।
मेरा कोई छुपा इरादा नहीं है, कोई बोझ नहीं है, और मैं इसे बहुत आसान रख सकती हूँ।
तुम ज़रूरी काम पर ध्यान दो।
जैसे अपने साक्षात्कार की तैयारी करना।
मैं पॉपी से पहले रोज़ को ढूँढ लूँगी।
ठीक है?
मुझे इससे ज़्यादा और कुछ नहीं सताता...
पूरी "डिस्कार्ड" में, द सफ़ायर क्लब इकलौता समय है
जब माइका एक अनाम दोस्त के साथ थी।
उस रात, मेरी दोस्त और मैं सफ़ायर क्लब गए थे...
लेकिन माइका ने रोज़ का नाम किताब में शामिल क्यों नहीं किया?
किसे पता? हो सकता है कुछ हुआ हो।
शायद उनकी कोई लड़ाई हो गई हो जिसके बारे में वह लिख नहीं सकती थी।
और इन सड़कों पर, पता है,
हर दिन एक जंग होती है, बस ज़िंदा रहने के लिए।
तुम बिना मानसिक संतुलन खोए इतने सालों तक ऐसे नहीं रह सकते हो।
मैं तुमसे कुछ पूछता हूँ।
ठीक है। बोलो।
पता है, मैं द नॉक में शरीज़ स्पाईवी से मिला,
और डेज़िरी जिस पुलिसवाले को डेट कर रही है, हम दोनों सहमत थे...
रुको, क्या? डेज़िरी एक पुलिसवाले को डेट कर रही है?
पॉपी, फ़ोन नीचे रखो, ठीक है। मैं यह तुम्हें इसलिए नहीं बता रहा हूँ।
बस सुनो, ठीक है।
हम दोनों सहमत थे कि इन लापता लड़कियों के बीच कोई संबंध हो सकता है।
वे सभी फ़ॉस्टर केयर सिस्टम में थीं।
उससे शिकार करना ज़्यादा आसान हो जाएगा।
बिल्कुल। तो उससे मैं सोचने लगा,
तुमसे मिलने से पहले माइका कौन थी?
क्या तुम लोगों ने कभी इस बारे में बात की है?
नहीं।
और उसकी किताबें उस समय के बारे में बात नहीं करती हैं।
जब हम छोटे थे, वह कभी उस बारे में बात नहीं करना चाहती थी।
मैं कभी उसके घर नहीं गई।
हम हमेशा सड़कों पर मिलते थे या मिस शर्ली के घर पर।
वह बस एक दिन अचानक एक जंगली बिल्ली की तरह आ गई।
हाँ, देखो। मैं यही बात कर रहा हूँ।
आख़िर ऐसा क्या हो रहा होगा
जिसके कारण एक छोटी श्वेत लड़की एक अश्वेत बाइकर बार में सुरक्षित महसूस करती थी?
तो शोक कैसा चल रहा है?
शोक? किसलिए?
माइका। तुम्हारी दोस्ती।
पता है, इस तरह की चीजें उतनी ही तीव्र हो सकती हैं, जैसे एक रोमांटिक ब्रेकअप।
मैं चाहती हूँ मुझे उसकी याद आए।
मुझे उसकी याद आती भी है।
फिर मुझे बस ग़ुस्सा आने लगता है, क्योंकि मैं...
मुझे पता नहीं क्या वास्तविक है।
क्या वह कभी जॉश से प्यार करती थी?
मैंने उसकी रक्षा करने के लिए अपनी सारी सहज-प्रवृत्ति का गला घोंट दिया,
और उसने बस उसका फायदा उठाया।
क्यों?
क्या मतलब है तुम्हारा? क्योंकि वह कर सकती थी।
-कैसे? -मुझे ग़ुस्सा मत दिलाओ, ठीक है?
ठीक है। ठीक है।
तुम्हें जवाब देने की ज़रूरत नहीं है, लेकिन मैं बता रहा हूँ,
तुम्हें ख़ुद से पूछना चाहिए।
द सफ़ायर
डिस्कार्ड
अध्याय आठ: द सफ़ायर क्लब पर हुई घटना।
बैंड के मंच पर आने से पहले ही, मैं ऊर्जा से भर गई थी।
वे हर उस चीज़ का विस्तार थे, जो मैं अंदर महसूस करती थी।
पंक की लोकप्रियता कम हो रही थी।
हमने उसके ज़माने को पीछे छोड़ दिया था।
मबूहे गार्डन्स बहुत पहले बंद हो चुका था।
साउंड ऑफ़ म्यूज़िक के दरवाज़े बंद हो चुके थे।
सफ़ायर अपनी आख़िरी साँसें ले रहा था,
लेकिन हमने उसे अपना माना था,
बस भुला दिए गए और त्याग दिए गए के ग़ुस्से को महसूस करने के लिए।
लेकिन एक आदमी भीड़ में भी अलग खड़ा था।
उसकी आँखें मुझे घूर रही थीं, बिना पलक झपकाए और बेचैन करने वाली।
मुझे लगा वह बस घबराहट है।
"वह मुझे बस बाकी सब की तरह ही देख रहा है," मैंने ख़ुद से कहा।
लेकिन उसकी नज़र अलग थी। मैं उसे घूरते हुए महसूस कर सकती थी।
मैंने गानों में खो जाने की कोशिश की,
लेकिन बेचैनी की भावना तब तक बढ़ती गई
जब तक मैं उसे संगीत की धमक के ऊपर भी महसूस कर पा रही थी।
मैंने अपनी दोस्त को ढूँढने की कोशिश की लेकिन नहीं ढूँढ पाई।
मैंने पीछे से बाहर जाने की कोशिश की, लेकिन उसने मुझे पकड़ लिया...
-यहाँ वापस आओ। -...और घसीटकर स्टोररूम में ले गया।
-यहाँ आओ। -नहीं। नहीं!
-चुप रहो! -नहीं। नहीं।
चेहरे पर मुक्का मारे जाने का दर्द मेरा नहीं था।
वह किसी और लड़की की दुनिया थी जिसके टुकड़े हो रहे थे।
पॉप। अरे, सुनो।
आराम से, ठीक है? सुनो, मैंने मैनेजर से बात की।
वह उस समय क़रीब बारह साल की थी तो उसे कुछ याद नहीं है।
क्या हो गया? क्या तुम ठीक हो?
नोआ।
-अरे, क्या हो रहा है? -मुझे पता चल गया।
रोज़ ने जिंगलटाउन के एक मुफ़्त क्लीनिक से अपनी दवा ख़रीदी थी।
वह अब भी बे इलाके में है। मतलब, अगर हम जल्दी करें तो उसे ढूँढ सकते हैं।
वह क्लीनिक लेक ऐवन्यू वेयरहाउस से थोड़ी ही दूर है।
वहाँ बहुत से बेघर लोग रहते हैं। मैं अभी तुम्हें उसका पता भेजती हूँ।
शुक्रिया। हम आ रहे हैं।
हम कहाँ आ रहे हैं?
ठीक है।
माइका कहाँ है?
उसके लिए अभी आकर तुमसे मिलना सुरक्षित नहीं है, तो...
सुरक्षित नहीं है?
हाँ, मेरा मतलब, वह बस तुम्हारी रक्षा करने की कोशिश कर रही है।
और वह मेरी रक्षा करने की भी कोशिश कर रही है। मतलब, मुझे मदद करने के लिए उससे लड़ना पड़ा।
वह रोज़ की भी रक्षा करने की कोशिश कर रही है।
-तुम रोज़ के बारे में क्या जानती हो? -मैं नहीं जानती हूँ।
मैं बस यह जानती हूँ कि मैं नहीं चाहती वह माइका को चोट पहुँचाए।
पैसों से उसका बंदोबस्त हो जाएगा।
वाक़ई?
यह माइका कभी अपनी ज़िंदगी में आगे नहीं बढ़ पाएगी?
रोज़ का ख़तरा हमेशा उसके सिर पर मंडराता रहेगा।
यह बस... हमें माइका के लिए कुछ करने की ज़रूरत है।
यह एक कलाकारों की सामूहिक संस्था है
जहाँ बेघर लोग और कलाकार दोनों रहते हैं।
मुझे ऐसा लगता है कि रोज़ यहाँ हो सकती है।
हैलो। तुम कैसे हो?
-मैं तुम्हारी कोई मदद कर सकता हूँ? -तुम्हें लगता है रोज़ यहाँ है?
माफ़ करना, तुम ऐसे ही यहाँ घुसे नहीं आ सकते।
तुम कहाँ से आए हो, सोशल सर्विसेज़ से?
अंदर चले आने के लिए माफ़ करना।
हम यहाँ कोई समस्या खड़ी करने नहीं आए हैं।
असहाय
हम बस रोज़ गिल को ढूँढ रहे हैं।
-तुम रोज़ को क्यों ढूँढ रहे हो? -तुम्हें रोज़ से क्या काम है?
उसे अकेला छोड़ दो।
मैं रोज़ हूँ।
मेरे पीछे आओ।
रानी बी-2 पर।
ठीक है। ठीक है।
मैं पॉडकास्ट से तुम्हारी आवाज़ पहचानती हूँ।
मैं तुम्हें नहीं जानती।
-यह मेरा दोस्त है। -मेरा नहीं है।
ठीक है। मेरे ख़्याल से मैं यहीं बाहर रुकता हूँ।
तुम लोगों ने मुझे कैसे ढूँढा?
तुमने होल्ट के घर पर कुछ चीज़ें छोड़ी थीं।
लगता है तुम्हारा पुनर्मिलन थोड़ा क़ाबू से बाहर हो गया था।
तुम ठीक हो?
मैं ज़िंदा हूँ।
मैं जानती हूँ तुम माइका कीथ और होल्ट रॉलिन्स को पहले से जानती हो।
माइका की किताबों के हिसाब से तो नहीं।
किसी को मेरे वजूद के बारे में पता भी नहीं चलेगा।
मैं तुम्हें उसे सुधारने का मौका देने के लिए आई हूँ।
जानती हूँ।
तुम्हारे पॉडकास्ट के लिए।
मैं भी तुम्हें ढूँढ रही थी।
अगर तुम अपनी कहानी सुनाना चाहो, तो मैं सुनने के लिए तैयार हूँ।
ज़्यादातर लोगों को यक़ीन नहीं होता है कि मैं सच बोल रही हूँ।
क्या यह तुम हो?
क्या मुझे अपनी बात साबित करने के लिए तुम्हारे सामने कोई गवाह लाना पड़ेगा?
मैं इस धारणा से शुरू करूँगी कि तुम जो कुछ भी मुझे बताओगी वह सच है।
उससे शुरुआत करते हैं जो मुझे मालूम है?
तुम, माइका और होल्ट बहुत समय पहले दोस्त थे।
तुम बहुत क़रीब थे। शायद एक-दूसरे से प्यार भी करते थे।
हम करते थे।
फिर उसने होल्ट और मुझे जेल भेज दिया।
मैं...
मैं बाकी रिकॉर्ड करूँगी।
जब हम बाहर आए, हमारे पास कुछ नहीं था।
लेकिन मैंने काम चला लिया।
माइका कब की जा चुकी थी लेकिन मुझे उससे फर्क नहीं पड़ता था।
फिर मैंने उसे देखा।
क्या देखा?
उसकी किताब।
मेरी किताब।
उसने सब चुरा लिया।
उसने मेरे साथ भावनात्मक हेर-फेर की, मेरी हर याद चुरा ली, मेरे पास जो कुछ भी था।
रोज़, तुम क्या कह रही हो?
आर. गिल
माइका कीथ ने मेरी ज़िंदगी चुरा ली।
माइका कीथ चोर डिस्कार्ड शार्क
मुझे अपने शोक संलेख के बारे में बताओ।
यह तुम्हारे स्वास्थ्य प्रोग्राम का मुख्य हिस्सा कैसे बन गया?
मुझे बहुत सी औरतें चिट्ठियाँ लिखती थीं, मेरे बुक टूर पर मुझसे मिलने आती थीं,
जो दर्द में डूबी हुई थीं।
भावनात्मक, शारीरिक, आध्यात्मिक...
मुझे एक मौका दिखाई दिया...
मृत्यु के आसपास शोक के चरणों की तरह,
ऐसे उपकरण और प्रक्रियाएँ विकसित करना
जिनसे औरतों को सब तरह के नुक़सान और निराशाओं से निपटने में मदद मिले।
-क्या तुमने उन्हें अपने ऊपर आज़माया? -हाँ, आज़माया था।
जब मैं अपने बच्चे की मृत्यु का शोक मना रही थी...
-वह गर्भपात? -हाँ।
मैंने सोचा,
"क्या ऐसा हो सकता है कि त्यागे जाने का जो दर्द मैं अंदर समेटे हुए हूँ,
वास्तव में बच्चे को जन्म तक गर्भ में रखने की मेरी क्षमता को नकारात्मक रूप से प्रभावित कर रहा है?"
रात के अँधेरे में,
मुझे यक़ीन है बहुत सी औरतों को ऐसा ही लगा होगा।
हाँ। लेकिन हम उस बारे में बात नहीं करते हैं। बहुत ज़्यादा नहीं।
मैंने सोचा कि अपनी कहानी बयान करने से, शायद मैं कुछ औरतों की मदद कर पाऊँ।
इसीलिए यह संदेश तुम्हारे इतने सारे प्रशंसकों की समझ में आया।
इसीलिए मैं सच्चाई बयान करती रहती हूँ। मेरी सच्चाई।
उसका पहला चित्र जो मैंने बनाया था।
दूसरे पिता से पैदा हुई मेरी बहन
किसी की आत्मा को इस तरह कागज़ पर उतारने के लिए उनसे बहुत प्यार करना होता है।
वह यही करती है।
तुम्हें उसका ख़्याल रखने पर मजबूर कर देती है।
जेल से बाहर निकलने के बाद, मैंने अपनी कला पर ध्यान लगाने की कोशिश की।
उससे थोड़े समय तक काम चला। मैं ख़ुद को संभाल रही थी।
फिर मैंने वह किताब देखी।
मेरे चित्र।
मेरी डायरी के पन्ने।
मेरी कहानियाँ, मेरा दर्द।
वह सब कुछ उसके साथ नहीं हुआ था। मेरे साथ हुआ था। वह सब मेरे साथ हुआ था।
क्लब में हुआ वह हमला?
मैं उस शो में सिर्फ़ इसलिए गई थी क्योंकि उसने मुझसे कहा था।
फिर वह मेरे बिना वहाँ से चली गई।
उसे पता भी नहीं था वहाँ क्या हुआ था जब तक मैंने उसे नहीं बताया।
मुझे बहुत अफ़सोस है, रोज़।
अफ़सोस, अफ़सोस।
सबको अफ़सोस होता है।
उसके पति को भी अफ़सोस था।
क्या तुमने यह सब जॉश को बताया था?
कोई फायदा नहीं हुआ।
किताब छपने के बाद से...
मैंने उसके बारे में ना सोचने की कोशिश में पेंट करने की कोशिश की।
कोई वजूद ना होने की भावना से...
दूर जाने के लिए।
लेकिन किसी से कोई फायदा नहीं हुआ।
रोज़, क्या तुमने कभी आगे आकर किसी को बताने की कोशिश की कि माइका ने तुम्हारे साथ क्या किया था?
मैंने अख़बारों और मैगज़ीनों को चिट्ठियाँ लिखीं।
मैंने माइका को फ़ोन करने की कोशिश की।
जब मैंने इसके बारे में पोस्ट किया तो मुझे सोशल मीडिया से हटा दिया गया।
कोई किसी पागल बेघर अश्वेत लड़की की बात पर यक़ीन क्यों करेगा?
इस सब से जॉशुआ कीथ कैसे संबंधित है?
मैं जानती हूँ तुमने उससे बात की थी।
क्या उसे तुम्हारे और माइका के बारे में मालूम था?
माइका ने किसी को नहीं बताया होगा।
इसीलिए तुमने एलए में उसकी फ़िल्म देखने के लिए टिकट खरीदी थी।
उसे सच्चाई बताने के लिए।
उसने मुझे झूठा कहा।
बाकी सब की तरह।
लेकिन फिर वह बदल गया।
-क्यों? -मुझे पता नहीं।
मैंने उससे कहा कि फँस जाने पर माइका एक जंगली जानवर की तरह होती है।
उसे अपनी रक्षा करने का बस वही तरीका आता है।
अपने रास्ते में बाकी सबको बर्बाद कर देना।
जॉशुआ मुझसे मिलने वापस आया।
उसने मुझसे कहा उसे मुझपर विश्वास था।
देखो।
जॉशुआ कीथ से रोज़ गिल के लिए - मुझे तुम पर विश्वास है
यह मैंने एक ईमेल से बनाया जो उसने मुझे भेजी थी।
"मुझे तुम पर विश्वास है।"
फायर एस्केप
क्या हो रहा है? अलार्म क्यों बज रहा है?
क्या कुछ हो रहा है?
अरे, क्या हो रहा है?
अलार्म बज रहे हैं। कैंप में कोई है।
क्या हो रहा है?
मेरे ख़्याल से कहीं आग लगी है।
-उसकी वजह से अलार्म बजने लगा। -सब लोग बाहर निकलो!
मेरे रास्ते से हटो।
भागो! हमें यहाँ से निकलना होगा।
रोज़!
-चलो, चलो। -पॉपी!
-रोज़। रोज़। -तुम ठीक हो?
-मैं ठीक हूँ। -हटो, उसे थोड़ी जगह दो।
-ठीक है। वह होल्ट है। होल्ट को पकड़ो। -होल्ट?
मैं संभाल लूँगी, मैं संभाल लूँगी।
रोज़?
मैं पहले नर्स होती थी। हमने 911 को फ़ोन कर दिया। पराचिकित्सक आ रहे हैं।
ठीक है। हे भगवान।
भाड़ में जाओ।
बंद करो!
-अरे, बंद करो! -उसके ऊपर से हटो!
-बंदूक! बंदूक! उसके ऊपर से हटो! -हाथ ऊपर उठाओ जहाँ मैं देख सकूँ!
मार्कस!
हाथ ऊपर करो!
-ठीक है, सुनो... -मार्कस!
-हाथ ज़मीन पर रखो! -ठीक है, सुनो! वह शूटर है।
उसने गोली चलाई थी। ठीक है?
अब सुनो, मैं पहले ओकलैंड पुलिस में था।
-मैं बस अपना पहचान पत्र निकाल... -नहीं, नहीं...
मार्कस!
पेट के बल लेटो!
-तुमने ग़लत आदमी को गोली मारी है! -पेट के बल लेटो, अभी!
ठीक है! ठीक है।
हे भगवान।
हाथ ऊपर! उन्हें फैलाओ!
मार्कस।
पॉपी।
-ज़रीना को फ़ोन करो, ठीक है? -ठीक है।
उसे फ़ोन ज़रूर कर देना।
हे भगवान।
आल्टा बेट्स मेडिकल सेंटर
कोड ब्लू। 359 में कोड ब्लू।
पॉपी? क्या हो गया?
मार्कस को गोली लगी है। हम एक केस पर साथ काम कर रहे थे।
-एक केस? मार्कस आश्रय में काम करता है। -हम किसी का साक्षात्कार ले रहे थे जो...
मेरे पास इसके लिए समय नहीं है, और मैं तुमसे कुछ सुनना नहीं चाहती।
मेरा पति कहाँ है?
वह सर्जरी में है।
मुझे अफ़सोस है।
तुम्हें अफ़सोस है। इसका मतलब भी क्या है?
मुझे अफ़सोस है।
चलो देखें हम क्या पता लगा सकते हैं।
मैं नहीं चाहती तुम यहाँ रहो।
मार्कस।
कृपया।
-हैलो। -हैलो।
तुम्हें कैसा लग रहा है?
जैसे गोली लगी हो।
भगवान, तुमने मुझे डरा दिया था।
ट्रिनी कहाँ है?
मेरे माता-पिता के घर पर है।
तुम्हें देखकर उसे बहुत ख़ुशी होगी।
पता है, जब से हम दोबारा साथ आए हैं,
मैं तुम्हें अपनी पत्नी बुलाता आ रहा हूँ।
और तुम मुझे अपना पति बुलाती आ रही हो।
ख़ैर, तकनीकी रूप से हम अब भी तलाक़शुदा है।
अब भी तलाक़शुदा है?
क्यों ना हम उसे सुधार लें?
हम इस बारे में बाद में बात करेंगे।
मार्कस, यह कैसे हुआ?
एक संदिग्ध के साथ हाथापाई में।
एक संदिग्ध...
तुम अब पुलिसवाले नहीं हो।
हाँ। ख़ैर,
अगर मैं होता, तो शायद उस कमीने ने मुझे गोली नहीं मारी होती।
किसका फ़ोन है?
मुसीबत
अभी नहीं।
मैं मार्कस किलेब्र्यू हूँ, तुम्हें पता है क्या करना है।
मार्कस, मैं हूँ।
बस पूछने के लिए फ़ोन किया।
मुझे डॉक्टरों से कोई ख़बर नहीं मिल पा रही है।
तो मुझे फ़ोन करना।
डेमेट्रियस रॉश
डेमेट्री...
तुम्हारे यहाँ नहीं होने की अच्छी वजह होनी चाहिए।
बीच-बचाव बैठक शुरू होने में 15 मिनट हैं।
धत्। मैं उसके बारे में बिल्कुल भूल गई।
चलो भी, पॉपी।
-मार्कस को गोली लगी है। -क्या?
क्या वह ठीक है?
मैं पता लगाने की कोशिश कर रही हूँ।
ठीक है, देखो। मैं सबको तुम्हारी आपातकालीन स्थिति के बारे में बता दूँगा।
ख़ैर, उन्हें समझना होगा कि...
नहीं, जानेमन। उन्हें नहीं समझना होगा, ठीक है? लेकिन मैं अपनी पूरी कोशिश करूँगा।
-क्या मुझे शहर तक आने की ज़रूरत है? -नहीं, नहीं।
तुम्हें ज़रूरत है इस मुक़दमे पर ध्यान केंद्रित करने की, ठीक है?
और मुझे ख़बर देती रहना।
मुझे अभी ज़रीना किलेब्र्यू का फ़ोन आया। मार्कस को गोली लगी है।
हे भगवान। क्या वह ठीक है?
पुलिस ने उसे गोली मारी और होल्ट को गिरफ़्तार कर लिया।
और रोज़ का क्या? क्या उन्होंने उसे ढूँढ लिया?
वह अस्पताल में बेहोश पड़ी है।
उसे होल्ट ने गोली मार दी। आइवी, तुमने क्या किया?
वह हमारी दोस्त थी। होल्ट ने कभी उसे चोट नहीं पहुँचाई होती।
तुमने उससे क्या कहा था?
मैंने उसे पैसे दिए, बस इतना ही।
मैंने और कुछ नहीं कहा।
तुम जानती हो यह सब क्यों हो रहा है, है ना?
पॉपी।
उप-शीर्षक अनुवादक: मीनू